ஆறுகால நித்தியப் பூசை
'''ஆறுகால நித்திய பூசை''' அல்லது ''ஆறுகால பூசை'' என்பது [[சைவ சமயம்|சைவ சமய]]க் கோவில்களில் [[ஆகமம்|ஆகம]] முறைப்படி தினம் நடைபெறுகின்ற ஆறு பூசைகளாகும். &lt;ref&gt;{{Cite web |url=http://www.launch.dinamani.com/weekly-supplements/vellimani/2018/aug/03/%E0%AE%86%E0%AE%B2%E0%AE%AF%E0%AE%99%E0%AF%8D%E0%AE%95%E0%AE%B3%E0%AE%BF%E0%AE%B2%E0%AF%8D-%E0%AE%9A%E0%AE%BF%E0%AE%B5-%E0%AE%B5%E0%AE%B4%E0%AE%BF%E0%AE%AA%E0%AE%BE%E0%AE%9F%E0%AF%81-2973592.html |title=தினமணி ஆலயங்களில் சிவ வழிபாடு! 03 ஆகஸ்ட் 2018 |access-date=2019-01-25 |archive-date=2018-08-13 |archive-url=https://web.archive.org/web/20180813105601/http://www.launch.dinamani.com/weekly-supplements/vellimani/2018/aug/03/%E0%AE%86%E0%AE%B2%E0%AE%AF%E0%AE%99%E0%AF%8D%E0%AE%95%E0%AE%B3%E0%AE%BF%E0%AE%B2%E0%AF%8D-%E0%AE%9A%E0%AE%BF%E0%AE%B5-%E0%AE%B5%E0%AE%B4%E0%AE%BF%E0%AE%AA%E0%AE%BE%E0%AE%9F%E0%AF%81-2973592.html |url-status=dead }}&lt;/ref&gt; இந்த நித்தியப் பூசை நடைபெற சில கோயில்களில் [[இந்து சமய அறநிலையத்துறை]]யானது [[நித்ய ஆராதனைக் கட்டளைத் திட்டம்]] என்பதை செயல்படுத்துகிறது.
 
 ஆறு கால பூசைகளாவன,.
 
 # உசத்கால பூசை 
 # காலசந்தி பூசை 
 # உச்சிக்கால பூசை 
 # சாயரட்சை பூசை 
 # சாயரட்சை இரண்டாம் கால பூசை 
 # அர்த்தசாம பூசை
 
 ==உசத் கால பூசை==
 முதல் பூசையான இது, [[சூரியன்|சூரிய]] உதயத்திற்கு முன்பே நடத்தப்படுகிறது. ஆகமத்தின் படி சூரிய உதயத்திற்கு மூன்றே முக்கால் [[நாழிகை]]க்கு முன் நடத்தப்பட வேண்டும்.
 
 இந்த பூசையின் போது [[சிவாச்சாரியார்]], [[பைரவர்]] சந்நதியில் வைக்கப்பட்டிருக்கும் [[சாவி]]யை பூஜை செய்து எடுத்துக் கொள்வார். மங்கள வாத்தியத்துடன் [[பள்ளியறை]] சென்று [[திருப்பள்ளி எழுச்சி]] ஓதுவார். 
 
 பின்பு பெருமான் சிலையை மட்டும் மேள வாத்தியத்துடன் கோயிலை வலம் வந்து [[மூலவர்|மூலவரான]] லிங்கத்தின் முன்பு வைத்து பூசை நடைபெறும். உற்சவர் சிலையில் இருந்த பெருமான், லிங்க வடிவான மூலவர் சிலைக்கு செல்வதாக நம்பிக்கை.
 
 இந்தப் பூசை அபிசேக ஆராதனையோடு முடிவடைகிறது.
 
 ==காலசந்தி==
 ஆகமத்தின் படி காலசந்தி சூரிய உதயத்திலிருந்து ஏழரை நாழிகைக்குள் நடைபெற வேண்டும். பூசையின் போது சூரியன், [[விநாயகர்|விநாயகருக்கு]], துவாரத்திற்கு பூசை நடைபெறுகிறது. 
 
 பின்பு மூலவர், பரிவாத தெய்வங்களுக்கு அர்ச்சனை நடைபெற்று [[பஞ்சக்ருத்யம்]] கூறி நித்ய பலியுடன் பூசை முடிவடைகிறது.
 
 ==உச்சிகால பூசை==
 இப்பூசை [[நண்பகல்|நண்பகலில்]] நடத்தப்படுகிறது. விநாயகர் பூசை முடிந்ததும், [[துவாரபாலகர்|துவாரபாலகரை]] வழிபட்டு மூலவரான இலிங்கத்திற்கு [[அலங்காரம்]], [[ஆவரணம்]], தூபம், தீபம், [[நைவேத்தியம்]] போன்றவை நடைபெறுகின்றன. அந்த பூசைப் பொருட்கள் மூலவரிடமிருந்து அகற்றப்பட்டு [[சண்டிகேசுவரர்|சண்டேசரிடம்]] வைத்து வழிபடப்படுகிறது.
 
 ==சாயரட்சை பூசை==
 இந்த பூசையானது சூரியனின் மறைக்கு மூன்றே முக்கால் நாழிகைக்கு முன்னர் நடத்தப்பட வேண்டும். விநாயகர் பூசை, மூலவரான இலிங்கத்திற்கு அபிசேகம், அலங்காரம் செய்து தீபம், நைவேத்தியம் படைக்கப்படுகிறது.
 
 ==இரண்டாம் கால பூசை==
 வினாயகர் பூசை, மூலவருக்கு அபிசேக, ஆராதனை, தீபம், நைவேத்திய படையல் பூசை செய்யப்படுகிறது. பின்பு பரிவார தெய்வங்கள், நித்யாக்னி கார்யம், நித்யோத்சவ பலி ஆகிய பூசை நடைபெற்று சண்டேசுவர பூசையுடன் இரண்டாம் கால பூசை முடிவடைகிறது.
 
 ==அர்த்த சாம பூசை==
 மூலவருக்கு அபிசேகம், ஆராதனை முடிந்ததும், உற்சவ மூர்த்திகள் பள்ளியறைக்கு எடுத்துச் சென்று அங்கு நறுமண மலர்கள், [[ஏலக்காய்]], [[இலவங்கம்]], வெற்றிலைப் பாக்கு வைத்து திரையிடப்படுகிறது. இதனை [[பள்ளியறை பூசை]] என்பர். 
 
 பள்ளிறைப் பூசை முடிந்ததும் சண்டேசுவரர் பூசை நடைபெறுகிறது. பின்பு [[பைரவர்]] சந்நிதியில் சாவியை வைத்து பூசை நடைபெற்று அர்த்தசாம பூசை முடிவடைகிறது.
 
 ==ஆதாரங்கள்==
 &lt;references/&gt;
 
 [[பகுப்பு:சைவ சமயம்]]